Talviloma Sarka-museossa
2026-02-17 10:00 - 2026-02-22 17:00, 2026-02-24 10:00 - 2026-03-01 17:00 (Europe/Helsinki) | Suomen maatalousmuseo Sarka, Vanhakirkontie 383, Loimaa
Tule viettämään talvilomaa museoon!
Talvilomaviikoilla (17.2.-1.3. ti-su, ma suljettu) Sarka tarjoaa monenlaista tekemistä lomapäivien ratoksi. Luvassa on näyttelyihin ja museon piha-alueelle sijoittuvaa tekemistä, joka on suunnattu etenkin lapsiperheille. Alle 15-vuotiaat vierailevat näyttelyissämme aina veloituksetta ja aikuisten liput ovat 12 € tai voit vilauttaa museokorttia!
Talvilomaviikoilla Sarassa voit:

Osallistua omatoimiselle suunnistuskierrokselle Maatalouden aika -näyttelyssä. Kerää kaikki näyttelyyn piilotetut kirjaimet, muodosta niistä sana ja saat museon aulasta löytyvän aarrearkun auki!
Kurkistella Ennen koneita -näyttelyyn livahtaneita viluisia hiiriä! Löydätkö ne kaikki?
Jumpata! Museon ulkoladoilta löytyy lapsille ja lapsenmielisille sopiva jumppakierros. Osaatko liikkua kuin talviset metsän eläimet?

Lisäksi museolla vietetään Talvipuuhapäivää 22.2. klo 10-14. Tapahtumapäivänä pääsyliput museoon puoleen hintaan! Katso päivän ohjelma täältä.
Talvilomaviikkojen aktiviteetit museossa ovat avoinna kävijöille museon aukioloaikoina ti-su klo 10–17
Tervetuloa museoon!

Talvipuuhapäivä Sarka-museossa
2026-02-22 10:00 - 14:00
Tule mukaan talvipäivän viettoon Sarkaan 22.2. klo 10-14!
Museolla järjestetään Talvipuuhapäivä sunnuntaina 22.2. klo 10–14. Päivän aikana museolla on monenlaista talvista puuhaa niin sisä- kuin ulkotiloissakin.
Tapahtumapäivänä pääsyliput museoon puoleen hintaan!
0-15 -vuotiaat vierailevat museossa veloituksetta. Meillä käy myös museokortti.
Mitä puuhapäivässä on luvassa?

Jos pakkasherra suo, museon piha-alueella voi päästä laskemaan mäkeä. Omat pulkat ja liukurit mukaan! Huomioithan, että mäenlaskuun on säävaraus.
Mäenlaskun lisäksi museon ulkoladoilta löytyy lapsille ja lapsenmielisille sopiva jumppakierros. Osaatko sinä liikkua kuin talviset metsän eläimet?
Museon puolesta tarjolla on kuumaa mehua kylmän talvipäivän lämmikkeeksi.
Sisätiloissa on luvassa talvista askartelua.
Voit myös osallistua omatoimiselle suunnistuskierrokselle Maatalouden aika -näyttelyssä. Kerää kaikki näyttelyyn piilotetut kirjaimet, muodosta niistä sana ja saat museon aulasta löytyvän aarrearkun auki!
Ennen koneita -näyttelystä löydät viluisia hiiriä. Löydätkö ne kaikki?

Ravintola on myös avoinna ja lounas katettuna klo 11–15.
Lounas sisältää lämpimän ruoan, salaatit, leivän sekä jälkiruoan kahvin tai teen kera.
Lounaan hinnat:
Aikuiset 11,90 €
12-15 -vuotiaat 8,50 €
5-11 -vuotiaat 6,50 €
Alle 5-vuotiaat syövät perheen kanssa ilmaiseksi

Etkö ehdi mukaan talvipuuhapäivään? Ei hätää! Museolla on talvitoimintaa koko viikon! Katso lisätiedot tästä.
